ལི་ཁེ་ཆང་གིས།ཀྲུང་གོ་དང་ཨུ་རུ་སུ་ཕན་ཚུན་ཁྱིམ་མཚེས་རྒྱལ་ཁབ་ཆེ་ཤོས་ཡིན་པ་དང་།ཕན་ཚུན་གཉིས་ཀ་ཕ་རོལ་ཕྱོགས་ཀྱི་གོང་འཕེལ་གོ་སྐབས་གལ་ཆེན་ཡིན།ཀྲུའུ་ཞི་ཞི་ཅིང་ཕིང་དང་ཙུང་ཐུང་ཕུ་ཅིང་རྣམ་གཉིས་མཇལ་མོལ་ལེགས་གྲུབ་ཐེངས་མང་བྱུང་བ་དང་།རྒྱལ་ཁབ་གཉིས་པོའི་ཁྱོན་ཡོངས་འཐབ་ཇུས་མཐུན་སྦྱོར་རོགས་ལས་འབྲེལ་བ་སྔ་བར་ཕྱི་གསུམ་དུ་ཆུ་ཚད་མཐོན་པོ་རྒྱུན་འཁྱོངས་ཐུབ་ཡོད།ཐེངས་འདིའི་ཙུང་ལིའི་མཇལ་མོལ་ནི་རྒྱལ་ཁབ་གཉིས་ཀས་རང་རྒྱལ་ཁབ་ཀྱི་སྲིད་གཞུང་སྐབས་བརྗེའི་ལས་དོན་སྒྲུབ་ཚར་རྗེས་ཀྱི་མཇལ་མོལ་ཐེངས་དང་པོ་ཡིན་པས།སྔ་འཛིན་རྗེས་མཐུད་ཀྱི་དོན་སྙིང་གལ་ཆེན་ལྡན་ཡོད།ཀྲུང་གོས་ཨུ་རུ་སུའི་ཕྱོགས་དང་ཆབ་སྲིད་དང་འཐབ་ཇུས་ཡིད་ཆེས་རྒྱུན་མཐུད་གཏིང་ཟབ་དུ་གཏོང་བ་དང་།ཁྱོན་ཡོངས་མཉམ་ལས་རྒྱ་སྐྱེད་གཏོང་བ་བཅས་བྱས་ཏེ།མཉམ་དུ་འཛམ་གླིང་གི་ཞི་བདེ་དང་།བརྟན་ལྷིང་།གོང་འཕེལ་སྲུང་སྐྱོང་བཅས་ཀྱི་ཆེད་ལེགས་སྐྱེས་འབུལ་འདོད་ཡོད་ཅེས་བསྟན་གནང་ཡོད་པ་རེད།